stanford-oval/wikipedia huggingface dataset:
ขจร สุขพานิช
ผลงานทางวิชาการ

การต่างประเทศในแผ่นดินพระเอกาทศรฐ (พ.ศ. 2504)
ฐานันดรไพร่ (พ.ศ. 2505)
ออกญาวิไชเยนทร์ และการต่างประเทศในสมัยสมเด็จพระนารายณ์ (พ.ศ. 2506)
ก้าวแรกของหนังสือพิมพ์ในประเทศไทย (พ.ศ. 2508)
ข้อมูลประวัติศาสตร์ : สมัยอยุธยา (พ.ศ. 2509-2520)
กรุงยโสธร-นครธมในประวัติศาสตร์ไทย : คัดจากแถลงผลงานประวัติศาสตร์ เอกสารโบราณคดี ปีที่ 1 เล่ม 2 พฤษภาคม 2510 (พ.ศ. 2510)
รวมการบรรยายเรื่องตัวอักษรไทย (พ.ศ. 2512)
ไพร่ฟ้าข้าไทย และ จดหมายเหตุราชวงศ์หงวน-การพิจารณาใหม่ (พ.ศ. 2514)
ข้อมูลประวัติศาสตร์ : สมัยบางกอก (พ.ศ. 2518)
ข้อมูลประวัติศาสตร์ก่อนราชวงศ์พระร่วง ; ใครเป็นผู้แต่งพระราชพงศาวดารกรุงศรีอยุธยา (พ.ศ. 2520)
คำบรรยายประวัติศาสตร์ไทย พ.ศ. 1600-2130 (พ.ศ. 2521)
ปัญหาประวัติศาสตร์และโบราณคดีไทย (พ.ศ. 2525)
ถิ่นกำเนิดและแนวอพยพของเผ่าไทย (ม.ป.ป.)
นอกจากนี้ ยังเป็นที่ปรึกษาและกรรมการวิทยานิพนธ์ระดับปริญญาโทสาขาวิชาประวัติศาสตร์ของวิทยาลัยวิชาการศึกษา (มหาวิทยาลัยศรีนครินทรวิโรฒในปัจจุบัน) เช่น เรื่อง
นโยบายการจัดการศึกษาของไทยในรัชสมัยพระบาทสมเด็จพระจุลจอมเกล้าเจ้าอยู่หัว (พ.ศ. 2512) ของ วุฒิชัย มูลศิลป์,
ความสัมพันธ์ระหว่างไทยเขมรและญวนในสมัยรัตนโกสินทร์ตอนต้น (พ.ศ. 2514) ของ ถนอม อานามวัฒน์,
พระบรมราโชบายเกี่ยวกับปัญหาชาวจีนในพระราชอาณาเขตรัชสมัยพระบาทสมเด็จพระมงกุฎเกล้าเจ้าอยู่หัว (พ.ศ. 2516) ของ พวงร้อย กล่อมเอี้ยง,
ความสัมพันธ์ระหว่างประเทศไทยกับประเทศฝรั่งเศสตั้งแต่ ร.ศ. 112 ถึง ร.ศ. 126 (ค.ศ. 1893-1907) (พ.ศ. 2518) ของ สุวิทย์ ธีรศาศวัต
ความสัมพันธ์ระหว่างไทยกับฝรั่งเศสสมัยอยุธยาในรัชกาลสมเด็จพระนารายณ์ถึงรัชกาลสมเด็จพระเพทราชา (พ.ศ. 2199-2246) ของ พลับพลึง คงชนะ เป็นต้น
ซึ่งบุคคลเหล่านี้ต่อมาก็ได้มีบทบาทในวงวิชาการประวัติศาสตร์ไทยต่อมา ซึ่งส่วนหนึ่งก็รับราชการในตำแหน่งอาจารย์ประจำมหาวิทยาลัยศรีนครินทรวิโรฒด้วย
สมเด็จพระเทพรัตนราชสุดาฯ สยามบรมราชกุมารี เสด็จฯ เป็นการส่วนพระองค์ ทรงเปิดห้องขจร สุขพานิช ณ อาคารหอสมุด (หลังเก่า) มหาวิทยาลัยศรีนครินทรวิโรฒ วันที่ 28 ตุลาคม 2521
อรุณลักษณ์ กิจเลิศไพโรจน์

| อรุณลักษณ์ กิจเลิศไพโรจน์ป> ช., ป.ม. |
| --- | --- |

สมาชิกสภาผู้แทนราษฎรจังหวัดสมุทรปราการ
ดำรงตำแหน่ง 3 กรกฎาคม พ.ศ. 2554 – 9 ธันวาคม พ.ศ. 2556
ก่อนหน้า: อนุสรา ยังตรง ประเสริฐ ชัยกิจเด่นนภาลัย ตนเอง
ถัดไป: อัครวัฒน์ อัศวเหม
ดำรงตำแหน่ง 29 มีนาคม พ.ศ. 2552 – 10 พฤษภาคม พ.ศ. 2554ดำรงตำแหน่งร่วมกับ อนุสรา ยังตรง และประเสริฐ ชัยกิจเด่นนภาลัย
ก่อนหน้า: สรชา วีรชาติวัฒนา
ถัดไป: ตนเอง  ประเสริฐ ชัยกิจเด่นนภาลัย อนุสรา ยังตรง
 
ข้อมูลส่วนบุคคล
เกิด: 9 พฤศจิกายน พ.ศ. 2495 (71 ปี) อำเภอบางบ่อ จังหวัดสมุทรปราการ
พรรคการเมือง: เพื่อไทย (2551–2561, 2567–ปัจจุบัน) เพื่อชาติ (2561–2565)
คู่สมรส: สงคราม กิจเลิศไพโรจน์
บุตร: ภิญโญ กิจเลิศไพโรจน์

อรุณลักษณ์ กิจเลิศไพโรจน์ (เกิด 9 พฤศจิกายน พ.ศ. 2495) อดีตสมาชิกสภาผู้แทนราษฎรจังหวัดสมุทรปราการ เขต 1 พรรคเพื่อไทย ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2552 (การเลือกตั้งซ่อม) สังกัดพรรคเพื่อชาติ ตั้งแต่ปี พ.ศ. 2561
ประวัติ

อรุณลักษณ์ กิจเลิศไพโรจน์ เกิดเมื่อวันที่ 9 พฤศจิกายน พ.ศ. 2495 ที่ตำบลบางพลีน้อย อำเภอบางบ่อ จังหวัดสมุทรปราการ เป็นบุตรของนายเปงเชียง และนางใช้ควง แซ่ปึง มีพี่น้อง 5 คน สมรสกับนายสงคราม กิจเลิศไพโรจน์ อดีตรัฐมนตรีช่วยว่าการกระทรวงพาณิชย์ในรัฐบาลนายสมชาย วงศ์สวัสดิ์ มีบุตร 2 คน คนหนึ่งเป็นนักการเมืองคือ ภิญโญ กิจเลิศไพโรจน์ ผู้สมัคร ส.ส.พรรคเพื่อไทย
งานการเมือง

เป็นอดีตเหรัญญิกพรรคเพื่อไทย ในชุดที่นายสุชาติ ธาดาธำรงเวชเป็นหัวหน้าพรรค
ปลายปี พ.ศ. 2551 นายสงคราม กิจเลิศไพโรจน์ (สามี) ซึ่งขณะนั้นดำรงตำแหน่งกรรมการบริหารพรรค และเป็นสมาชิกสภาผู้แทนราษฎรจังหวัดสมุทรปราการ ถูกตัดสิทธิ์ทางการเมือง 5 ปี ร่วมกับกลุ่มบ้านเลขที่ 109 ในคดียุบพรรคพลังประชาชน
นางอรุณลักษณ์จึงลงสมัครรับเลือกตั้งแทนสามี โดยการเลือกตั้งถูกจัดขึ้นในวันที่ 11 มกราคม พ.ศ. 2552 ผลการเลือกตั้งนางอรุณลักษณ์แพ้นางสาวสรชา วีรชาติวัฒนา จากพรรคประชาธิปัตย์ แต่ภายหลังคณะกรรมการการเลือกตั้งได้ตัดสินให้ใบแดงนางสรชา และจัดให้มีการเลือกตั้งใหม่อีกครั้ง ปรากฏว่านางอรุณลักษณ์ชนะการเลือกตั้ง เป็นสมาชิกสภาผู้แทนราษฎรสมัยแรก
งานการเมือง > สมาชิกสภาผู้แทนราษฎร

เธอได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
การเลือกตั้งซ่อมสมาชิกสภาผู้แทนราษฎรสมุทรปราการ พ.ศ. 2552 จังหวัดสมุทรปราการ สังกัดพรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดสมุทรปราการ สังกัดพรรคเพื่อไทย
เครื่องราชอิสริยาภรณ์

พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2552 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
แหล่งข้อมูลอื่น

นางอรุณลักษณ์ กิจเลิศไพโรจน์ เก็บถาวร 2012-08-05 ที่ เวย์แบ็กแมชชีน, เว็บไซต์รัฐสภาไทย
บัญชีแสดงรายการทรัพย์สินและหนี้สินของนางอรุณลักษณ์ กิจเลิศไพโรจน์[ลิงก์เสีย], สำนักงานคณะกรรมการป้องกันและปราบปรามการทุจริตแห่งชาติ
ข้อมูลนักการเมืองไทย (นางอรุณลักษณ์ กิจเลิศไพโรจน์), ศูนย์ข้อมูลนักการเมืองไทย
ไกลบ้าน

สำหรับไกลบ้านความหมายอื่น ดูที่ ไกลบ้าน (แก้ความกำกวม)
ไกลบ้าน เป็นพระราชนิพนธ์ลายพระราชหัตถเลขาในพระบาทสมเด็จพระจุลจอมเกล้าเจ้าอยู่หัว เมื่อครั้งเสด็จประพาสยุโรปครั้งที่ 2 เมื่อปี พ.ศ. 2450 พระราชทานแก่สมเด็จพระเจ้าบรมวงศ์เธอ เจ้าฟ้านิภานภดล วิมลประภาวดี กรมขุนอู่ทองเขตขัตติยนารี ผู้ซึ่งสนองพระเดชพระคุณสมเด็จพระบรมชนกนาถในตำแหน่งราชเลขานุการิณีรวมจำนวน 43 ฉบับ เสด็จประพาสยุโรปเป็นระยะเวลา 225 วัน ทรงพระราชนิพนธ์เกี่ยวกับพระราชภารกิจแต่ละวันนับตั้งแต่เสด็จลง เรือพระมหาจักรี ออกจากกรุงเทพมหานคร ผ่านประเทศต่าง ๆ โดยทางเรือและรถไฟตามลำดับ ได้แก่ ประเทศสิงคโปร์ อิตาลี สวิตเซอร์แลนด์ เยอรมนี ฝรั่งเศส อังกฤษ เบลเยี่ยม เดนมาร์ก และประเทศนอร์เวย์
เป็นการเล่าทำนองการบันทึกจดหมายเหตุ หรือรายงานประจำวัน อีกทั้งมีเกร็ดความรู้เรื่องราวต่าง ๆ พร้อมทั้งเสนอแนวพระราชดำริและพระราชวินิจฉัยส่วนพระองค์ต่อเหตุการณ์ต่าง ๆ เฉพาะส่วนที่เกี่ยวข้องระหว่างเสด็จประพาส สะท้อนให้เห็นทัศนคติ สภาพบ้านเมือง สังคม ชีวิตความเป็นอยู่ของบุคคลในแต่ละประเทศ โดยเฉพาะทัศนียภาพ ภูมิประเทศ ภูมิอากาศ ธรรมชาติ ตลอดจนความเจริญทางวิทยาการของนานาอารยประเทศ
ประวัติ

มีการกราบบังคมทูลเพื่อขอพระบรมราชานุญาตจัดพิมพ์เป็นหนังสือเผยแพร่ ทั้งนี้พระองค์มีพระราชกระแสดำริชอบและโปรดเกล้า ฯ ให้จัดพิมพ์ได้ โดยให้ตัดความที่ไม่สมควรเผยแพร่ออกบ้าง แล้วโปรดเรียกชื่อพระราชหัตถเลขานี้ว่า "ไกลบ้าน"
ในเดือนพฤศจิกายน พ.ศ. 2450  หลังจากที่พระบาทสมเด็จพระจุลจอมเกล้าเจ้าอยู่หัวเสด็จนิวัติกลับพระนคร ทรงพระกรุณาโปรดเกล้า ฯ ให้สมเด็จพระเจ้าบรมวงศ์เธอ กรมพระยาดำรงราชานุภาพเป็นผู้อำนวยการจัดพิมพ์เรื่อง "ไกลบ้าน" เพื่อจำหน่าย ในงานไหว้พระประจำปี วัดเบญจมบพิตรดุสิตวนาราม วันที่ 17 ธันวาคม พ.ศ. 2450 ให้ทันการ แต่ด้วยระยะเวลาไม่เพียงพอ จึงทำให้ต้องพิมพ์เป็นตอน ๆ พิมพ์ต่อเนื่องจนครบ 1,850 หน้า รวมพิมพ์เป็นสมุดใหญ่ 4 เล่ม
ต่อมาในปี พ.ศ. 2466 สมเด็จพระเจ้าบรมวงศ์เธอ เจ้าฟ้านิภานภดล วิมลประภาวดี กรมขุนอู่ทองเขตขัตติยนารี ผู้ได้รับพระราชทานกรรมสิทธิ์เรื่อง "ไกลบ้าน" มีพระประสงค์จัดพิมพ์พระนิพนธ์ ในงานฉลองพระชันษาครบ 60 ปี เพื่อแจกเป็นมิตรพลีพระวิมาดาเธอ พระองค์เจ้าสายสวลีภิรมย์ กรมพระสุทธาสินีนาฏ ปิยมหาราชปดิวรัดา เพื่อถวายสนองพระคุณในพระชนนี จึงมีรับสั่งให้หอสมุดวชิรญาณสำหรับพระนครพิมพ์ถวาย จากนั้นทรงมอบให้สมเด็จพระเจ้าบรมวงศ์เธอ กรมพระยาดำรงราชานุภาพดำเนินการพิมพ์อีกครั้ง เหตุด้วยที่ทรงเคยทราบกระแสพระราชดำริในพระบาทสมเด็จพระจุลจอมเกล้าเจ้าอยู่หัวอย่างดี
โดยการจัดพิมพ์ครั้งที่ 2 นี้ แบ่งเป็น 2 เล่ม ขนาดกระดาษสิบหน้ายกพิเศษ แก้ไขเพิ่มเติมให้สมบูรณ์ขึ้นกว่าครั้งแรก เช่น มีสารบาญทั้งเรื่อง เพิ่มเติมรูป มีคำอธิบายหมายเลขประกอบนามบุคคล และเรื่องราวพระราชนิพนธ์บางแห่งชัดเจน มีรูปประกอบอันเกี่ยวเนื่องด้วยการเสด็จประพาสยุโรปครั้งที่ 2 ซึ่งฉายด้วยพระองค์เป็นส่วนใหญ่จำนวน 85 รูป มีลายใบปกที่สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ทรงเขียนประทานประกอบเล่ม และได้ผนวกพิมพ์เรื่อง จดหมายเหตุประกอบเรื่องไกลบ้าน พระนิพนธ์ของสมเด็จพระเจ้าบรมวงศ์เธอ กรมพระยาดำรงราชานุภาพไว้อีก 1 เล่ม รวมเป็นชุดละ 3 เล่ม
ในการพิมพ์ครั้งต่อ ๆ มา การพิมพ์ครั้งที่ 3 เมื่อปี พ.ศ. 2479 ไม่ทราบจำนวนพิมพ์ เนื่องในงานพระราชทานเพลิงศพ สมเด็จพระเจ้าบรมวงศ์เธอ เจ้าฟ้านิภานภดล วิมลประภาวดี กรมขุนอู่ทองเขตขัตติยนารี การพิมพ์ครั้งที่ 4 พิมพ์รวม 2 เล่ม จำนวน 1,500 ชุด ในงานพระราชทานเพลิงศพ นางทองพับ พานิชพัฒน์
ในปี พ.ศ. 2537 พิมพ์ครั้งที่ 5 พิมพ์รวม 2 เล่ม จำนวน 3,000 เล่ม โดยพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรและสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงพระกรุณาโปรดเกล้า ฯ ให้สำนักราชเลขาธิการจัดพิมพ์พระราชทานในงานพระราชทานเพลิงศพ พลเรือเอกสันติภาพ หมู่มิ่ง นอกจากนั้นในปี พ.ศ. 2540 โครงการยุโรปศึกษาจุฬาลงกรณ์มหาวิทยาลัยได้แปลพระราชนิพนธ์ไกลบ้าน ตอนเสด็จประพาส เยอรมนี อังกฤษ ฝรั่งเศส ซึ่งเป็นพระราชหัตถเลขาฉบับที่ 19-34 เป็น 3 ภาษาคือ ภาษาเยอรมัน ภาษาอังกฤษ และภาษาฝรั่งเศส โดยจัดพิมพ์ในเล่มเดียวกันพร้อมทั้งสำนวนภาษาไทย
การพิมพ์ครั้งที่ 6 ในปี พ.ศ. 2545 บริษัทอักษรเจริญทัศน์ อจท. จำกัด ขออนุญาตกรมศิลปากรจัดพิมพ์เผยแพร่และจำหน่ายเป็นชุด ๆ ละ 3 เล่ม จำนวน 3,000ชุด โดยคงรูปแบบและอักขรวิธีตามต้นฉบับการพิมพ์ครั้งที่ 4 ไว้
สารคดีอันเนื่องมาจากบทพระราชนิพนธ์

ในปี พ.ศ. 2551 ไทย พีบีเอส ออกเผยแพร่สารคดี “๑๐๐ ปี ไกลบ้าน ตามเสด็จพระพุทธเจ้าหลวง”  เนื่องในศุภวาระครบรอบ 100 ปีของพระราชนิพนธ์นี้ โดยถ่ายทำสารคดีตามวัน เวลา และสถานที่ทุกแห่ง ตามที่ระบุไว้ในพระราชหัตถเลขาทั้ง 43 ฉบับ ที่ทรงเคยเสด็จพระราชดำเนิน โดยออกฉายเป็นจำนวน 52 ตอน เริ่มออกอากาศเมื่อเดือนกรกฎาคม พ.ศ. 2551
แหล่งข้อมูลอื่น

สำเนาดิจิตอลพระราชนิพนธ์เรื่องไกลบ้าน ฉบับโรงพิมพ์คุรุสภา พ.ศ. 2497
อำเภอเมืองชุมพร

| อำเภอเมืองชุมพร |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Mueang Chumphon
พิพิธภัณฑสถานแห่งชาติ ชุมพร
คำขวัญ: เชิดชูกรมหลวงชุมพร อนุสรณ์ยุวชนทหาร โครงการแก้มลิงหนองใหญ่ ระบือไกลปะการัง ชื่อดังรังนกนางแอ่น
แผนที่จังหวัดชุมพร เน้นอำเภอเมืองชุมพร
พิกัด: 10°29′35″N 99°10′49″E﻿ / ﻿10.49306°N 99.18028°E﻿ / 10.49306; 99.18028
ประเทศ:  ไทย
จังหวัด: ชุมพร
พื้นที่
 • ทั้งหมด: 748.39 ตร.กม. (288.95 ตร.ไมล์)
ประชากร (2564)
 • ทั้งหมด: 149,530 คน
 • ความหนาแน่น: 199.80 คน/ตร.กม. (517.5 คน/ตร.ไมล์)
รหัสไปรษณีย์ : 86000, 86100 (ตำบลถ้ำสิงห์ ตำบลทุ่งคา และตำบลวิสัยเหนือ), 86120 (ตำบลปากน้ำชุมพร ตำบลหาดทรายรี และหมู่ที่ 1, 9-10 ตำบลท่ายาง), 86190 (ตำบลบ้านนา; ตำบลวังใหม่; หมู่ที่ 1-5, 7-8 ตำบลขุนกระทิง; หมู่ที่ 7, 9 ตำบลตากแดด; หมู่ที่ 4, 8-9, 12-13 ตำบลวังไผ่)
รหัสภูมิศาสตร์: 8601
ที่ตั้งที่ว่าการ: ที่ว่าการอำเภอเมืองชุมพร  ถนนปรมินทรมรรคา ตำบลท่าตะเภา อำเภอเมืองชุมพร จังหวัดชุมพร 86000
 ส่วนหนึ่งของสารานุกรมประเทศไทย
เมืองชุมพร เป็นอำเภอศูนย์กลางการปกครองของของจังหวัดชุมพร
ที่ตั้งและอาณาเขต

อำเภอเมืองชุมพรตั้งอยู่ทางตอนบนของจังหวัด มีอาณาเขตติดต่อกับอำเภอข้างเคียง ดังนี้
ทิศเหนือ ติดต่อกับอำเภอท่าแซะและอำเภอปะทิว
ทิศตะวันออก ติดต่อกับอ่าวไทย
ทิศใต้ ติดต่อกับอำเภอสวี
ทิศตะวันตก ติดต่อกับอำเภอกระบุรี (จังหวัดระนอง)
การแบ่งเขตการปกครอง > การปกครองส่วนภูมิภาค

อำเภอเมืองชุมพรแบ่งเขตการปกครองย่อยออกเป็น 17 ตำบล 165 หมู่บ้าน ได้แก่
| ลำดับ | อักษรไทย | อักษรโรมัน | จำนวนหมู่บ้าน | จำนวนประชากร (ธันวาคม 2565) | แผนที่ |
| --- | --- | --- | --- | --- | --- |
| 1. | ท่าตะเภา | Tha Taphao | – | 10,782 |    |
| 2. | ปากน้ำ | Pak Nam | 10 | 13,292 |    |
| 3. | ท่ายาง | Tha Yang | 11 | 10,309 |    |
| 4. | บางหมาก | Bang Mak | 13 | 13,580 |    |
| 5. | นาทุ่ง | Na Thung | 10 | 12,076 |    |
| 6. | นาชะอัง | Na Cha-ang | 9 | 7,015 |    |
| 7. | ตากแดด | Tak Daet | 9 | 11,033 |    |
| 8. | บางลึก | Bang Luek | 12 | 8,934 |    |
| 9. | หาดพันไกร | Hat Phan Krai | 12 | 5,518 |    |
| 10. | วังไผ่ | Wang Phai | 13 | 12,947 |    |
| 11. | วังใหม่ | Wang Mai | 9 | 9,286 |    |
| 12. | บ้านนา | Ban Na | 13 | 9,469 |    |
| 13. | ขุนกระทิง | Khun Krathing | 8 | 4,212 |    |
| 14. | ทุ่งคา | Thung Kha | 11 | 7,211 |    |
| 15. | วิสัยเหนือ | Wisai Nuea | 12 | 6,215 |    |
| 16. | หาดทรายรี | Hat Sai Ri | 7 | 4,223 |    |
| 17. | ถ้ำสิงห์ | Tham Sing | 6 | 3,435 |    |
การแบ่งเขตการปกครอง > การปกครองส่วนท้องถิ่น

ท้องที่อำเภอเมืองชุมพรประกอบด้วยองค์กรปกครองส่วนท้องถิ่น 19 แห่ง แบ่งเป็นเทศบาลเมือง 2 แห่ง เทศบาลตำบล 8 แห่ง และองค์การบริหารส่วนตำบล 9 แห่ง ได้แก่
เทศบาลเมืองชุมพร ครอบคลุมพื้นที่ตำบลท่าตะเภาทั้งตำบล และยังครอบคลุมไปถึงบางส่วนของตำบลบางหมาก ตำบลนาทุ่ง ตำบลตากแดด ตำบลวังไผ่ และตำบลขุนกระทิง
เทศบาลเมืองท่ายาง ครอบคลุมพื้นที่ตำบลท่ายางทั้งตำบล
เทศบาลตำบลวังไผ่ ครอบคลุมพื้นที่บางส่วนของตำบลวังไผ่
เทศบาลตำบลปากน้ำชุมพร ครอบคลุมพื้นที่บางส่วนของตำบลปากน้ำ
เทศบาลตำบลบางลึก ครอบคลุมพื้นที่ตำบลบางลึกทั้งตำบล
เทศบาลตำบลนาชะอัง ครอบคลุมพื้นที่ตำบลนาชะอังทั้งตำบล
เทศบาลตำบลขุนกระทิง ครอบคลุมพื้นที่ตำบลขุนกระทิง (นอกเขตเทศบาลเมืองชุมพร)
เทศบาลตำบลบางหมาก ครอบคลุมพื้นที่ตำบลบางหมาก (นอกเขตเทศบาลเมืองชุมพร)
เทศบาลตำบลหาดทรายรี ครอบคลุมพื้นที่ตำบลหาดทรายรีทั้งตำบล
เทศบาลตำบลวังใหม่ ครอบคลุมพื้นที่ตำบลวังใหม่ทั้งตำบล
องค์การบริหารส่วนตำบลวังไผ่ ครอบคลุมพื้นที่ตำบลวังไผ่ (นอกเขตเทศบาลเมืองชุมพรและเทศบาลตำบลวังไผ่)
องค์การบริหารส่วนตำบลปากน้ำ ครอบคลุมพื้นที่ตำบลปากน้ำ (นอกเขตเทศบาลตำบลปากน้ำชุมพร)
องค์การบริหารส่วนตำบลนาทุ่ง ครอบคลุมพื้นที่ตำบลนาทุ่ง (นอกเขตเทศบาลเมืองชุมพร)
องค์การบริหารส่วนตำบลตากแดด ครอบคลุมพื้นที่ตำบลตากแดด (นอกเขตเทศบาลเมืองชุมพร)
องค์การบริหารส่วนตำบลหาดพันไกร ครอบคลุมพื้นที่ตำบลหาดพันไกรทั้งตำบล
องค์การบริหารส่วนตำบลบ้านนา ครอบคลุมพื้นที่ตำบลบ้านนาทั้งตำบล
องค์การบริหารส่วนตำบลทุ่งคา ครอบคลุมพื้นที่ตำบลทุ่งคาทั้งตำบล
องค์การบริหารส่วนตำบลวิสัยเหนือ ครอบคลุมพื้นที่ตำบลวิสัยเหนือทั้งตำบล
องค์การบริหารส่วนตำบลถ้ำสิงห์ ครอบคลุมพื้นที่ตำบลถ้ำสิงห์ทั้งตำบล
↑  "ระบบสารสนเทศเพื่อการบริหาร". stat.bora.dopa.go.th.
เกียรติภูมิ สิริพันธุ์

เกียรติภูมิ สิริพันธุ์  เป็นหัวหน้าพรรคไทยสมาร์ท
ประวัติ

เกียรติภูมิ เกิดที่ กรุงเทพมหานคร เมื่อวันที่ 10 กุมภาพันธ์ 2511 เป็นบุตรชายของ นายภาสกร สิริพันธุ์ และนางทัศนีย์ สิริพันธุ์ (นามสกุลเดิม ตะเวทีกุล) จบการศึกษาระดับมัธยมศึกษาที่โรงเรียนกรุงเทพคริสเตียนวิทยาลัย และในระดับอุดมศึกษาจบการศึกษาสูงสุดระดับปริญญาโท Master Of Science In Management ที่สถาบันเทคโนโลยีแมสซาซูเซตส์ (Massachusetts Institute of Technology) เมื่อปีพ.ศ. 2537 โดยสามารถสอบชิงทุนรัฐบาลไทย หรือ ทุน ก.พ.ได้ในปี พ.ศ. 2535 และได้กลับมาทำงานใช้ทุนรัฐบาลที่ธนาคารกรุงไทยในโครงการปรับเปลี่ยนระบบงานของธนาคาร (Re Engineering)
ประวัติการทำงาน

เกียรติภูมิ เริ่มต้นทำงานที่บริษัทเชลล์แห่งประเทศไทย ในตำแหน่งนักวิเคราะห์
และหลังจากจบปริญญาโทจากสถาบัน MIT ได้ทำงานในสถาบันการเงินหลายแห่ง เช่น Goldman Sachs ธนาคารซันวา/ Bank of Tokyo Mitsubishi UFJ ธนาคารกรุงเทพ และได้รับตำแหน่งสุดท้ายในสายการเงินการธนาคารคือ Senior Vice President & Head of Investment Banking ที่ บมจ. ธนาคารกรุงศรีอยุธยา
หลังจากนั้นเป็นผู้บุกเบิกเริ่มต้นสร้างโครงการด้านพลังงานทางเลือก หลายโครงการเช่น พลังงานชีวมวล พลังงานแสงอาทิตย์ พลังงานลม และอื่นๆ ในประเทศไทย จนได้รับรางวัลต่างๆมากมาย เช่น รางวัล The One Smart Green Hero 2555 รางวัล Smart Energy Hero 2557 รางวัล CEO Thailand Awards 2557 รางวัล HOWE Smart CEO Award 2565 เป็นต้น
งานการเมือง

เกียรติภูมิ เริ่มต้นเส้นทางการเมืองครั้งแรกเมื่อได้รับการทาบทามจากพรรคเศรษฐกิจใหม่ มาดำรงตำแหน่ง รองหัวหน้าพรรคเศรษฐกิจใหม่ ในปี 2561 เพื่อการเลือกตั้งทั่วไปในปี 2562 และมีส่วนผลักดันให้พรรคได้รับความนิยมในระดับหนึ่งจนทำให้พรรคเศรษฐกิจใหม่ได้รับคะแนนเสียงประมาณ 480,000 เสียง จนได้ 6 ที่นั่งในสภา ในปี พ.ศ. 2563 นายเกียรติภูมิ ได้รับคัดเลือกเป็นสมาชิกสโมสรโรตารีสุขุมวิท
ในปี 2565 ได้เริ่มต้นเข้ามาที่พรรคมวลชนสยาม และได้รับการเลือกตั้งจากสมาชิกพรรคให้ดำรงตำแหน่งหัวหน้าพรรค และได้เปลี่ยนชื่อพรรคเป็นพรรคไทยสมาร์ท (จากการประชุมใหญ่ของพรรคเมื่อวันที่ 23 เมษายน 2565) และได้ตั้งสาขาภาคครบทั้ง 4 ภาค ตามที่กฎหมายกำหนดแล้ว โดยพรรคไทยสมาร์ทมีแนวทางที่จะนำเทคโนโลยีที่ดีที่สุดในโลก มาช่วยสร้างรายได้ให้ประชาชน และ ปลดหนี้ และจะผลักดันให้คนไทยและประเทศไทยสมาร์ทตามสโลแกน “ปลดหนี้ มีรายได้ หายจน คนไทยสมาร์ท” และมีอุดมการณ์ที่จะยกระดับให้ประเทศไทยเป็นประเทศในกลุ่มโลกที่ 1 คือประเทศพัฒนาแล้ว โดยยึดหลักจริยธรรมและความสามารถที่จะบรรลุเป้าหมาย ตามแนวคิดที่ว่า “ประเทศไทยจะสมาร์ท ผู้นำต้องฉลาดและไม่โกง”
↑  ที่มา : นิตยสาร HOWE พ.ศ.2565
พระจุฬาราชมนตรี (เกษม อหะหมัดจุฬา)

| พระจุฬาราชมนตรี (เกษม อหะหมัดจุฬา) |
| --- | --- |


จุฬาราชมนตรี
ดำรงตำแหน่ง พ.ศ. 2466 – 12 กรกฎาคม พ.ศ. 2469
กษัตริย์: พระบาทสมเด็จพระมงกุฏเกล้าเจ้าอยู่หัว พระบาทสมเด็จพระปกเกล้าเจ้าอยู่หัว
ก่อนหน้า: พระยาจุฬาราชมนตรี (สัน อหะหมัดจุฬา)
ถัดไป: พระจุฬาราชมนตรี (สอน อหะหมัดจุฬา)
 
ข้อมูลส่วนบุคคล
เกิด: 14 พฤศจิกายน พ.ศ. 2433
เสียชีวิต: 12 กรกฎาคม พ.ศ. 2469 (35 ปี)
ที่ไว้ศพ: มัสยิดต้นสน
ศาสนา: อิสลามนิกายชีอะฮ์
บุพการี: พระยาจุฬาราชมนตรี (สิน อหะหมัดจุฬา) (บิดา) แดง อหะหมัดจุฬา (มารดา)

พระจุฬาราชมนตรี นามเดิม เกษม อหะหมัดจุฬา เป็นบุตรพระยาจุฬาราชมนตรี (สิน อหะหมัดจุฬา) กับนางแดง อหะหมัดจุฬา มีชื่อทางศาสนาว่า มุฮัมมัดระชา เกิดเมื่อ 14 พฤศจิกายน พ.ศ. 2433 เริ่มรับราชการเป็นมหาดเล็ก ในสมัยรัชกาลที่ 5 ต่อมาได้รับราชการในกระทรวงยุติธรรมสังกัดกรมกองแสตมป์ มีบรรดาศักดิ์เป็น หลวงศรีเนาวรัตน์ โปรดเกล้าฯ แต่งตั้งเป็นจุฬาราชมนตรีเมื่อ พ.ศ. 2466 โดยดำรงตำแหน่งเจ้ากรมกองแสตมป์ สังกัดกระทรวงยุติธรรมด้วย ถึงแก่กรรมเมื่อ 12 กรกฎาคม พ.ศ. 2469 รวมอายุได้ 36 ปี ศพของท่านฝังอยู่ที่มัสยิดต้นสน
ภูตแม่น้ำโขง

| ภูตแม่น้ำโขง |
| --- | --- |
ปกดีวีดี
สร้างโดย: ดาราวิดีโอ (2535) ดาราวิดีโอ (2551) มายน์แอทเวิร์คส์ (2565)
บทประพันธ์: สิทธา เชตะวัน
บทละครโทรทัศน์: ลุลินารถ (2535) เคียม สุขสวัสดิ์ (2551) สรรัตน์ จิรบวรวิสุทธิ์ (2565)
กำกับโดย: จรูญ ธรรมศิลป์ (2535) สำรวย รักชาติ (2551) ดุลยสิทธิ์ นิยมกุล (2565)
แสดงนำ: ศตวรรษ ดุลยวิจิตร รชนีกร พันธุ์มณี อังคณา ทิมดี (2535) ศุกลวัฒน์ คณารศ วรัทยา นิลคูหา มรกต กิตติสาระ (2551) วฤษฎิ์ ศิริสันธนะ อิษยา ฮอสุวรรณ ปรียากานต์ ใจกันทะ (2565)
การผลิต
กล้อง: หลายกล้อง
ความยาวตอน: 90 นาทีต่อตอน
ออกอากาศ
สถานีโทรทัศน์: ช่อง 7
ออกอากาศ: 28 ธันวาคม 2535 (2535-12-28) – 1 มีนาคม 2536 (2536-03-01)
ละครเรื่องก่อนหน้า: ละครเร่
ละครเรื่องถัดไป: ผยอง
สถานีโทรทัศน์: ช่อง 7
ออกอากาศ: 4 ตุลาคม 2551 (2551-10-04) – 7 พฤศจิกายน 2551 (2551-11-07)
ละครเรื่องก่อนหน้า: เย้ยฟ้าท้าดิน
ละครเรื่องถัดไป: ศิลามณี
สถานีโทรทัศน์: ช่อง 3 เอชดี
ออกอากาศ: 20 สิงหาคม 2565 (2565-08-20) – 23 กันยายน 2565 (2565-09-23)
ละครเรื่องก่อนหน้า: คู่เวร
ละครเรื่องถัดไป: ให้รักพิพากษา (รีรัน)
ภูตแม่น้ำโขง เป็นละครโทรทัศน์ไทยแนวไสยศาสตร์สยองขวัญปี 2551 รีเมคจากละครชื่อเดียวกันเมื่อปี 2535 นำแสดงโดยศุกลวัฒน์ คณารศ, วรัทยา นิลคูหา รับบทนำ และมรกต กิตติสาระ รับบทตัวร้าย
นักแสดง > 2535-2536

ศตวรรษ ดุลยวิจิตร รับบท คุณหมออัคนี
รชนีกร พันธุ์มณี รับบท บัวผัน/ใบบัว
อังคณา ทิมดี รับบท เจ้าแม่ทอหูก
ธานินทร์ ทัพมงคล รับบท คุณหมออุ่นเงิน
เสาวลักษณ์ ศรีอรัญญ์ รับบท ทองมี
สมนภา เกษมสุวรรณ รับบท เจ้านางโคมคำ
ชุมพร เทพพิทักษ์ รับบท หนานหล้า
กรุง ศรีวิไล รับบท หลวงพ่อจูม
อาภาพร กรทิพย์ รับบท บุญเรือน
สุธี ศิริเจริญ รับบท เจ้าวรวงศ์
พูนสวัสดิ์ ธีมากร รับบท เฒ่าเซียงหล้า
สีเทา เพ็ชรเจริญ รับบท ตาหยอย
ดามพ์ ดัสกร รับบท กำนันเล้ง
ธรรมศักดิ์ สุริยน รับบท สารวัตรกองตา
จุ๋มจิ๋ม เข็มเล็ก รับบท ตางึม
ทวนธน คำมีศรี รับบท ลุงจันดี
อำพล สวนสุข รับบท สัปเหร่อหนู
ด.ช. ปาล์ม รัตนกุล รับบท คำพูน
นักแสดง > นักแสดงรับเชิญ

ยลดา รองหานาม รับบท นางคำแพง
เขาทราย แกแล็คซี่ รับบท ทิดเดน
พนม นพพร รับบท สมัย อ่อนสา
กระแสตอบรับ

ภูตแม่น้ำโขงได้รับการตอบรับอย่างดีจากจำนวนผู้ชม แม้ว่าจะทำให้ผู้ชมบางส่วนผิดหวังก็ตาม ละครเรื่องนี้กลายเป็นละครฮิตเรื่องหนึ่งของช่อง 7 ระหว่างวันที่ 6–12 ตุลาคม (อ้างอิงจากสัปดาห์ที่ 2 ของการออกอากาศ) ละครเรื่องนี้ได้รับเรตติ้ง 13 จากผู้ชม 6.73 ล้านคน รั้งอันดับ 3 ตามหลังละครอีก 2 เรื่องที่นำแสดงโดยแพนเค้ก เขมนิจ
ละครถูกจัดอันดับให้เป็น 1 ในละครยอดนิยมของช่อง 7 ในช่วงครึ่งปีหลังของปี 2551 ร่วมกับศิลามณีและหมวยอินเตอร์ มีรายงานว่าหลังจากละครจบ วรัทยา นิลคูหา นางเอกของเรื่องก็กลับมาโด่งดังอีกครั้งหลังจากห่างหายจากจอโทรทัศน์ไปนาน
แหล่งข้อมูลอื่น

In Iheart Lakorn
พฤษภาคม พ.ศ. 2548
31 พฤษภาคม 2548

การประกวดมิสยูนิเวิร์ส 2005 ได้เสร็จสิ้นไปเป็นที่เรียบร้อยแล้ว และมิสยูนิเวิร์สคนล่าสุดเป็นสาวงามจากประเทศแคนาดา รองอันดับ 1 เป็นสาวงามจากเปอร์โตริโก รองอันดับ 2 สาวงามจากสาธารณรัฐโดมินิกัน รองอันดับ 3 จากประเทศเม็กซิโก และรองอันดับ 4 สาวงามจากเวเนซุเอลา
30 พฤษภาคม 2548

ชาวฝรั่งเศสพากันไปลงประชามติว่าจะรับรองรัฐธรรมนูญยุโรปแล้วในวันที่ 29 พ.ค. ขณะโพลแสดงให้เห็นว่าผู้ปฏิเสธจะได้รับชัยชนะ ซึ่งจะกลายเป็นอุปสรรคสำคัญในกระบวนการนำรัฐธรรมนูญฉบับนี้มาใช้ในชาติสมาชิกอียู (ผู้จัดการออนไลน์/เอเอฟพี) เก็บถาวร 2005-11-07 ที่ เวย์แบ็กแมชชีน
29 พฤษภาคม 2548

เกิดเหตุสารกัมมันตรังสีความเข้มข้นสูงราว 83,000 ลิตร (ครึ่งหนึ่งของน้ำในสระว่ายน้ำขนาดมาตรฐานกีฬาโอลิมปิก) รั่วไหลออกจากท่อในโรงงานนิวเคลียร์เซลลาฟิลด์ เมืองคัมเบรีย ทางภาคตะวันตกเฉียงเหนือของอังกฤษ โดยเจ้าหน้าที่ไม่เคยล่วงรู้เป็นเวลานานถึง 9 เดือน (ผู้จัดการออนไลน์/เอเอฟพี) เก็บถาวร 2005-11-08 ที่ เวย์แบ็กแมชชีน
26 พฤษภาคม 2548

ศาลฎีกาแผนกคดีอาญาของผู้ดำรงตำแหน่งทางการเมือง พิพากษา 9 ป.ป.ช. มีความผิด ลงโทษจำคุก 2 ปี แต่จากตำแหน่งหน้าที่ โทษจำคุกให้รอลงอาญาไว้ 2 ปี (ผู้จัดการออนไลน์) เก็บถาวร 2006-06-27 ที่ เวย์แบ็กแมชชีน
ศาลจังหวัดกาญจนบุรี อนุญาตให้ปล่อยตัวชั่วคราว "ดาบสมชาย" ผู้ต้องหาคดีฆ่า 2 นักท่องเที่ยวชาวอังกฤษ โดยตีหลักทรัพย์ค้ำประกัน 1 ล้านบาท (ผู้จัดการออนไลน์)[ลิงก์เสีย]
22 พฤษภาคม 2548

พุทธศาสนิกชนชาวไทยทั่วประเทศ ร่วมกันประกอบพิธีทำบุญตักบาตร เนื่องในวันวิสาขบูชา ตามประเพณี เพื่อความเป็นศิริมงคลกับชีวิต
เกิดเหตุแผ่นดินไหวขนาดปานกลาง วัดความสั่นสะเทือนได้ 6.1 ริกเตอร์ เหนือเกาะสุมาตรา ประเทศอินโดนีเซีย ห่างจากจังหวัดภูเก็ตไปทางตะวันตกเฉียงใต้ประมาณ 450 กิโลเมตร โดยไม่ส่งผลกระทบต่อประเทศไทย (ผู้จัดการออนไลน์) เก็บถาวร 2005-05-25 ที่ เวย์แบ็กแมชชีน
20 พฤษภาคม 2548

ศาลรัฐธรรมนูญ จะตัดสินกรณี ป.ป.ช. ขึ้นเงินเดือนตัวเอง
12 พฤษภาคม 2548

สมัชชาใหญ่แห่งสหประชาชาติมีมติรับรอง นายศุภชัย พานิชภักดิ์ เป็นเลขาธิการใหญ่ที่ประชุมอังค์ถัดคนต่อไปแล้ว หลังจากที่ยืดเยื้อมาเป็นเวลากว่า 2 เดือน เนื่องจากกลุ่มประเทศกำลังพัฒนา ยังคงข้องใจในความสามารถของนายศุภชัย (รอยเตอร์)
11 พฤษภาคม 2548

ฝ่ายค้านไต้หวัน เชื่อจีนเลือกทางฉลาดคลี่คลายปัญหาความขัดแย้งระหว่างกัน และขอให้ร่วมมือกันแก้ไขปัญหาอย่างสันติ
12 สาวงามที่เข้าประกวดมิสยูนิเวิร์ส ประจำปี 2005 ถ่ายทำสารคดีโปรโมทการท่องเที่ยวให้กับประเทศไทย
เกิดระเบิดพลีชีพหลายครั้งในอิรักวันนี้ ทำให้มีผู้เสียชีวิตกว่า 60 คน และบาดเจ็บเกือบ 100 คน (บีบีซี)
10 พฤษภาคม 2548

สำนักงานปรมาณูยูเอ็นชี้ เกาหลีเหนืออาจมีอาวุธนิวเคลียร์ซุกซ่อนอยู่มากถึง 6 ลูก เพิ่มความหวาดวิตกให้กับสหรัฐฯ ซึ่งเพิ่งออกมาเตือนก่อนหน้านี้ว่า เกาหลีเหนืออาจทดลองนิวเคลียร์ได้ภายในเดือนหน้า (รอยเตอร์)
ผู้นำจากทั่วโลกร่วมชุมนุมกันที่กรุงมอสโก เมื่อวันที่ 9 พ.ค. ในพิธีสวนสนามอันยิ่งใหญ่มโหฬารที่จัตุรัสแดง เนื่องในโอกาสรำลึกครบรอบ 60 ปีแห่งชัยชนะเหนือนาซีเยอรมนี โดยมีประธานาธิบดีวลาดิเมียร์ ปูติน ของรัสเซียเป็นเจ้าภาพ
รมว.ไอซีที เป็นประธานลงนามข้อตกลงความร่วมมือจัดระเบียบซิมการ์ด โดยมีผลบังคับใช้วันนี้ ใน 3 จังหวัดชายแดนภาคใต้
9 พฤษภาคม 2548

ประธานาธิบดีวลาดิเมียร์ ปูตินแห่งรัสเซีย และประธานาธิบดีจอร์จ ดับเบิลยู บุช แห่งสหรัฐฯได้พบกันเมื่อวันอาทิตย์ที่ 8 พฤษภาคม ซึ่งเป็นวันก่อนวันรำลึกถึงเหตุการณ์สงครามโลกครั้งที่ 2 โดยบุชได้ยกย่องรัสเซีย ในการโค่นลัทธินาซี (เอเอฟพี)
เกิดเหตุอาฟเตอร์ช็อกอย่างรุนแรงในเมืองบันดาอาเจะฮ์ วัดความรุนแรงได้ 5.5 ริกเตอร์ ส่งผลให้ประชาชนจำนวนมากวิ่งตื่นออกมาตามถนนมุ่งหน้าสู่พื้นที่สูง เนื่องจากเกรงว่าคลื่นยักษ์สึนามิอาจจะเกิดขึ้น (เอเอฟพี)
7 พฤษภาคม 2548

ที่ประชุมอาเซม วอนเกาหลีเหนือกลับร่วมโต๊ะเจรจา 6 ฝ่าย “โดยเร็วและปราศจากข้อแม้ใด ๆ” ขณะที่ไทยนำเสนอนโยบายให้ประชาชนเป็นศูนย์กลางของการพัฒนา พร้อมเรียกร้องนานาชาติให้ความสำคัญกับการเจรจาเพื่อยุติความขัดแย้งต่าง ๆ (ผู้จัดการรายวัน เก็บถาวร 2005-11-12 ที่ เวย์แบ็กแมชชีน)
6 พฤษภาคม 2548

เลือกตั้งสหราชอาณาจักร: ผลการนับคะแนนอย่างเป็นทางการระบุ พรรคแรงงานได้เสียงเกินกึ่งหนึ่งในสภาฯ ทำให้สามารถจัดตั้งรัฐบาลพรรคเดียวได้แล้ว ด้านพรรคอนุรักษนิยมตามเป็นอันดับที่ 2 ตามด้วยพรรคเสรีประชาธิปไตย (บีบีซีนิวส์)
ผลเอ็กซิตโพล ที่ทางสถานีโทรทัศน์บีบีซีและไอทีวี ของสหราชอาณาจักร ทำร่วมกันนั้น ชี้ว่านายกรัฐมนตรีโทนี แบลร์ จากพรรคแรงงาน จะชนะการเลือกตั้งเป็นครั้งที่ 3; อย่างไรก็ตาม เขากลับได้คะแนนเสียงลดลงเป็นจำนวนมาก (เอเอฟพี)
อลงกรณ์ แนะ ทักษิณ ตรวจวุฒิฯ รมต.โดยเฉพาะผู้ที่ระบุว่าจบการศึกษาปริญญาโท หรือปริญญาเอกจากมหาวิทยาลัยที่มีชื่อในต่างประเทศ
4 พฤษภาคม 2548

อิหร่านประกาศจะยังคงพัฒนายูเรเนียมต่อไป และจะไม่ล้มเลิกโครงการพลังงานนิวเคลียร์ พร้อมยืนยันว่าไม่ได้ผลิตอาวุธนิวเคลียร์แต่อย่างใด (เอเอฟพี)
นายกรัฐมนตรีคนใหม่ของอิรัก อิบรอฮิม อัลญะฟารี นำคณะรัฐมนตรีชุดใหม่เข้าทำพิธีสาบานตนแล้วเมื่อวันที่ 3 ถือเป็นคณะรัฐบาลชุดแรกในประวัติศาสตร์ที่มาจากการเลือกตั้ง
3 พฤษภาคม 2548

องค์การสหประชาชาติเปิดการประชุมว่าด้วย สนธิสัญญาห้ามแพร่กระจายอาวุธนิวเคลียร์ ท่ามกลางความตึงเครียด จากการท้าทายของเกาหลีเหนือและอิหร่าน
คณะกรรมการอาหารและยามีมติเปลี่ยนสถานะผลิตภัณฑ์ที่ใช้อดบุหรี่เป็นยาอันตรายและให้ขายในร้านขายยาแผนปัจจุบันได้
“ทักษิณ”สั่งยกเลิกเครื่องตรวจระเบิดในสนามบินสุวรรณภูมิจากจีอี อินวิชั่น จนกว่าจะทำให้ภาพพจน์ของประเทศไทยไม่ให้เสียหาย
3 พรรคใหญ่ในสหราชอาณาจักรเร่งหาเสียง โดยผลสำรวจความคิดเห็นล่าสุดชี้ว่า พรรคแรงงานของ โทนี แบลร์ ผู้นำปัจจุบัน ยังคงมีคะแนนนำ
2 พฤษภาคม 2548

พล.ต.อ.ประทิน สันติประภพ เผย กมธ.มีมติส่งหนังสือด่วนถึงกระทรวงคมนาคมวันนี้ ขอดูสัญญาจัดซื้อโครงการเครื่องตรวจวัตถุระเบิด (ไอทีวี)